Ferdinando I de Nàpułi el ze sta re de Nàpułi dal 1458 al 1494. Ferdinando el zera fioło naturale de Alfonso V d'Aragona co na fémana fora maridauro. Per fisar un bon futuro al fioło bastardo, re Alfonso el ghea spozà inte el 1444 un'ereditiera feudałe, Ełizabeta de Chiaramonte, nevoda de Maria d'Enghien, rezina consorte de Nàpułi par el so matrimònio co Ladislao I d'Ungaria. Elisabeta ła zera l'erede de grandi posèdiminti feudali inte l'Itàlia meridionałe, e anca erede de ła dinastia Brienne del regno de Jeruzałeme. Inte el 1458, a ła morte de Alfonso V d'Aragona, el ze sta nomenà rè de Nàpułi, mentre so zio Joani II d'Aragona el ga eredità ła Corona d'Aragona. Papa Całisto III el ga declarà estinguesta ła linea dinàstega aragoneza e el regno divegnesto un domìnio de ła ceza. El Papa vegnesto drioman, parò, Pio II, el ło ga incoronà re inte el 1458, sorpasando Joani II de Lorena, pretendente al trono.